wickkiey/tamil-wikipedia-chunked huggingface dataset:
# த சைலன்ஸ் ஆப் த லாம்ப்ஸ் (திரைப்படம்)

பிப்ரவரி 14, 1991 அன்று இத்திரைப்படம் வெளியிடப்பட்டது. உலகம் முழுவதும் $272.7 மில்லியன் வருவாயினை ஈட்டியது. இத்திரைப்படத்தினைத் தயாரிப்பதற்கு $19 மட்டுமே செலவு செய்யப்பட்டது என்பது குறிப்பிடத்தக்கது. விமர்சகர்களால் பெரிதும் பாராட்டப்பட்டது.  
அகாதமி விருதுகள் வரலாற்றில் ஐந்து விருதுகள் - சிறந்த திரைப்படம், சிறந்த இயக்குநர், சிறந்த நடிகர், சிறந்த நடிகை, மற்றும் சிறந்த தழுவியத் திரைக்கதை - வென்ற மூன்றாவது திரைப்படம் இதுவே.
*இட் ஹாப்பன்டு ஒன் நைட்* (1934) மற்றும் *ஒன் ப்லூவ் ஓவர் த குக்கூஸ் நெஸ்ட்* (1975)) இந்த ஐந்து விருதுகளையும் வென்ற பிறத் திரைப்படங்கள் ஆகும்.  
சிறந்த திரைப்படத்திற்கான அகாதமி விருதினை வென்ற முதல் மற்றும் கடைசி திகில் திரைப்படம் இதுவே. இன்றுவரை ஆறு திகில் திரைப்படங்கள் மட்டுமே இவ்விருதிற்கு பரிந்துரைக்கப்பட்டுள்ளன.  
தற்காலம் வரை பல்முறை விமர்சகர்களால் திரைப்பட வரலாற்றில் சிறந்த திரைப்படங்களில் ஒன்றாக கருதப்படுகிறது. 2018 இல் *எம்பையர்* மாத இதழின் 500 சிறந்த திரைப்படங்களில் இத்திரைப்படம் 48 ஆம் இடம் பிடித்தது.. அமெரிக்கத் திரைப்பட நிறுவனம் இத்திரைப்படத்தினை ஐந்தாவது சிறந்த திரைப்படம் எனவும் மிகச்சிறந்த திகில் திரைப்படம் எனவும் கருதுகிறது. அமெரிக்கக் காங்கிரசு நூலகம் இத்திரைப்படத்தினை கலச்சார ரீதியாகவும், கண்டுகளிக்கவும் முக்கியத்துவமானத் திரைப்படமாக கருதுகிறது. 2001 ஆம் ஆண்டு இத்திரைப்படத்திற்கு தொடர்ச்சியாக *ஹானிபல்* வெளியிடப்பட்டது. ஹாப்கின்சு அதில் நடித்துள்ளார். இதன்பிறகு இரண்டு முற்தொடர்ச்சி திரைப்படங்கள் வெளியிடப்பட்டன, அவை: *ரெட் டிராகன்* (2002) மற்றும் *ஹானிபல் ரைசிங்கு* (2007).
# தி லெசன்ட் ஆஃப் பகத் சிங்

**தி லெசன்ட் ஆஃப் பகத் சிங்** 2002ல் இந்தி மொழியில் வெளிவந்த பகத் சிங்கின் வாழ்க்கை வரலாற்றுப் படமாகும். இதற்கு சிறந்த இந்தி படத்திற்கான தேசிய விருது கிடைத்தது.
# தி லெசன்ட் ஆஃப் பகத் சிங்

## கதைச்சுருக்கம்

பிரித்தானிய இந்தியாவில் மார்சு 23, 1931ல் பகத் சிங், சுக்தேவ், ராஜ்குரு ஆகியோரை லாகூர் சிறையில் தூக்கிலிடுகின்றனர். காந்தியிடம் தங்களுக்கு அவர்களை தூக்குத்தண்டனையில் இருந்து காப்பாற்றுவதற்கு வழியிருந்தும் ஏன் தூக்குத்தண்டனை ஒப்புதல் அளித்து காந்தி-இர்வின் ஒப்பந்தத்தில் கையெழுத்திட்டார் என்று கேட்கிறார்கள். அவரை அங்கே சந்திக்கும் பகத்சிங்கின் தந்தையின் பார்வையில் பகத்சிங்கின் வரலாறு விரிகிறது. அதில் அவர் ஒத்துழையாமை இயக்கத்தில் சேர்ந்தது, காந்தி ஒத்துழையாமையை கைவிட்டவுடன் அவர் காந்தியை வெறுத்தது, அவரது கல்லூரி வாழ்க்கையில் சுக்தேவுடன் நட்பானது, இந்துசுத்தான் குடியரசு அமைப்பு இணைந்தது, சந்திரசேகர ஆசாத்துடன் அவரின் நட்பு, லாலா லசுபதி ராயுடன் சிமான் கமிசன் எதிர்ப்பு போராட்டத்தில் கலந்து கொண்டது, லாலாலசுபதி ராயை அடித்துக்கொன்ற சான்டர்சு என்ற பிரித்தானிய அதிகாரியை கொலை செய்தல், அதற்காக அவர் கைது செய்யப்பட்டு சிறையில் தூக்கிலிடப்பட்டது போன்ற காட்சிகளுடன் படமாக்கி இருக்கின்றனர்.
# தி லெசன்ட் ஆஃப் பகத் சிங்

## பாத்திர அமைப்பு

- பகத் சிங் - அஜய் தேவ்கான்
- சந்திரசேகர ஆசாத் - அகிலேந்திர மிசுரா
- ராம் பிரசாத் பிசுமில் - கனேசு யாதவ்
- சுக்தேவ் தபார் - சுசந்த் சிங்
- சிவராம் ராஜ்குரு - சந்தோசு
# மருத்துவப் படிமவியல்

**மருத்துவப் படிமவியல்** *(Medical imaging)* என்பது மருத்துவமனை ஆய்வுக்காகவும் மருத்துவ இடையீட்டிற்காகவும் உடலகப் பகுதிகளையும் உடல் உறுப்புகள், இழையங்கள் (திசுக்கள்) ஆகியவற்றின் உடலியக்கங்களையும் காட்சி உருவகிப்புகளாகத் தரும் நுட்பமும் செயல்முறையும் ஆகும். மருத்துவப் படிமவியல் தோலாலும் எலும்புகளாலும் மறைந்துள்ள அக்க் கட்டமைப்புகளைக் காட்டுவதோடு, நோய் அறியவும் தை ஆற்றவும் உதவுகிறது. இப்புலம் இயல்பு உடற்கூற்று, உடலியக்கத் தரவுத்தளத்தை உருவாக்கவுமதவற்றில் அமையும் இயல்பிகந்த மாற்றங்களை இனங்காட்டவும் உதவுகிறது. மருத்துவக் காரணங்களுக்காக நீக்கப்பட்ட உறுப்புகள், இழையங்கள் ஆகியவ்ற்றின் படிமங்களும் எடுக்கப்படுகின்றன,னைச்செயல்முறைகள் நோயியலின் பகுதியாகவே கருதப்படும். இது மருத்துவப் படிமவியலின் பணியல்ல.  
மருத்துவப் படிமவியல் உயிரியல் படிமவியலின் ஒரு புலமாகும். இது கதிரியல் (இதில் X-கதிர் வரைவியல் காந்த ஒத்திசைவுப் படிமவியல், மருத்துவப் புறவொலி வரைவியல் ஆகியன அடங்கும்) அகநோக்கியல், மீண்மைவரைவியல், தொடுகை வரைவியல், வெப்ப வரைவியல், மருத்துவ ஒளிப்படவியல், அணுக்கரு மருத்துவம் ஆகியனவும் நேர்மின்னன் உமிழ்வுத் பிரித்துவரைவியல் (positron emission tomography)(PET) தனி ஒளியன் உமிழ்வு கணிப்புத் பிரித்துவரைவியல் (Single-photon emission computed tomography( (SPECT) ஆகிய உடலியக்க ஆய்வு நுட்பங்களும் உள்ளடங்கும்.  
படிமம் உருவாக்காத ஆனால் தரவுகளை வரைபடமாகத் தரவல்ல அளவுக்கருவிகளும் பதிவுத் தொழில்நுட்பங்களும், மின்மூளை வரைவியல், காந்த மூளை வரைவிய்ல், இதய மின்துடிப்புப் பதிவியல் போன்றவையும் மருத்துவப் படிமவியலின் வடிவங்களாகக் கருதப்படுகின்றன.  
உலகளவில் 2010 ஆண்டு வரை 5&nbsp;பில்லியன் மருத்துவப் படிம ஆய்வுகள் நடத்தப்பட்டுள்ளதாக கருதப்படுகிறது. ஐக்கிய அமெரிக்காவில் மட்டும் 2006ஆம் ஆண்டில் மொத்த கதிர் வீச்சுக்கு ஆட்படுத்தியமையில் 50%க்கும் கூடுதலாக மருத்துவ படிமவியலால் ஆட்படுத்தப்பட்டுள்ளதாக மதிப்பிடப்பட்டுள்ளது.  
மருத்துவப் படிமவியல் ஊடுருவாதன எனக் கருதப்படும் நுட்பங்களால் உடலின் உட்கூறுபாடுகளைப் படிம மாக்குவதாக்க் கொள்ளப்படுகிறது. இந்தக் குறுகிய நோக்கில், மருத்துவப் படிமவியலைக் கணிதவியல் தலைக்கீழ் சிக்கல்களோடு ஒப்பிடலாம்மதாவது, காரணத்தை ஈழையங்களின் இயல்புகளை) விளிவில் இருந்து (நோக்கிய குறிகையில் இருந்து) உய்த்தறிகிறோம். மருத்துவ புறவொலி வரைவியலில், உள்ளிழையத்தில் ஆய்கோல் அனுப்பிப் பெறும் புறவொலி அழுத்த அலைகளையும் எதிரொலிகளையும் சார்ந்து உட்கட்டமைப்பைக் காட்டுகிறது. உட்செலுத்து கதிர்வரைவியலில், ஆய்கோல் X-கதிர்,. மின்காந்தக் கதிர் ஆகியவற்றை அனுப்பி, அக்கதிரை எலும்பு, தசை, கொழுப்புசார் இழையங்களின் உறிஞ்சளவுகளால் அகக் கட்டமைப்பை வரைகிறது.  
ஊடுருவாத எனும் சொல் உடலுக்குள் கருவி ஏதும் உள்நுழைக்காத செயல்முறைகளைக் குறிக்கப் பயன்படுகிறது. எனவே படிமவியல் நுட்பங்கள் அனைத்தும் ஒருவகையில் ஊடுருவாத வகையினவே.
# மருத்துவப் படிமவியல்

## படிமவியல் முறைமைகள்

[[Image:113abcd Medical Imaging Techniques.jpg|(a) தலையின் கணினிவழிப் பிரித்துவரையும் அலகீட்டுக் காட்சி. தொடர்ந்த குருக்கு வெட்டுமுகங்கள் காட்டப்பட்டுள்ளன. (b) ஒரு கா ஒ ப எந்திரம் நோயாளியைச் சுற்றிக் காந்தப் புலத்தை உருவாக்குகிறது. (c) நேர்மின்னன் உமிழ்வு பிரித்துவரைவி (PET) அலகீடு இலக்கு உறுப்புகளின் உடலியக்கச்செயல்பாட்டையும் குருதிப் பாய்வையும் சார்ந்த படிமங்களை உருவாக்கு கதிர்மருந்துகளைப் பயன்படுத்துகிறது. (d) கருத்தரித்தலைக் கண்காணிக்க மிக குறைந்த ஊடுருவல் வாய்ந்த்தும் மின்காந்தக் கதிர் அற்றதுமான புறவொலித் தொழில்நுட்பம்.
# மருத்துவப் படிமவியல்

## படிமவியல் முறைமைகள்

### கதிர்வரைவியல்

மருத்துவப் படிமவியலில் இருவகை கதிர்வரைவியல் படிமங்கள் பயன்படுகின்றன.னாவை, வீச்சுமுறை கதிர்வரைவியல், தன்னொளிர்வு நோக்கியல் என்பனவாகும்.பின்னது குழற்செருகி வழிகாட்டலுக்குப் பயன்படுகிறது. இந்த இருபருமான நுட்பங்கள் அவற்றின் குறைந்த விலை, உயர் பிரிதிறன், குறைவான கதிர்வீச்சு ஆட்படுகை ஆகியவற்றினால் முப்பருமானப் பிரித்துவரைவியல் அலகீடு உருவாகிய பின்னரும் பரவலான பயன்பாட்டில் உள்ளன. படிமத்தைப் பெற, இந்தப் படிமவியல் அகற்கற்றை எக்சுக் கதிர்களைப் பயன்படுத்துகிறது. மேலும், புத்தியல் மருத்துவத்தில் இதுவே முதன்முதலில் உருவாகிய படிம நுட்பம் ஆகும்.  
- *தன்னொளிர்வு நோக்கியல்* உடலின் அகக் கட்டமைப்புகளின் நடப்பு நேரஞ்சார்ந்த படிமங்களை கதிர்வரைவியல் போலவே உருவாக்குகின்றன; ஆனால், இதற்கு நிலையான எக்சுக் கதிர்கள் உள்ளீட்டைக் குறைவான வீதத்தில் பயன்படுத்துகிறது. பேரியம், அயோடின், காற்று போன்ற நிறம்பிரித்து காட்டும் ஊடகம் வாயிலாக உறுப்புகளின் இயக்க்ங்களை காட்சிப்படுத்த முடிகிறது. செயல்முறையின்போது தொடர்ந்த பின்னூட்டம் வேண்டப்படும் படிமவழியாக வழிகாட்டுதல் பெறும் செயல்முறைகளுக்கும். தன்னொளிர்வு நோக்கியல் பயன்படுகிறது. குறிப்பிட்ட உடற்பகுதி வழியாக டகதிர் கடந்த்தும், அந்தக் கதிரைப் படிம மாக்கும் படிமவாங்கி தேவைப்படுகிறது. முன்பு இதற்கு ஒரு தன்னொளிர் திரை பயன்பட்டதலிது பின்னர் வெற்ரிடக் குழலால் ஆகிய படிம மிகைப்பியால் பதிலீடு செய்ய்ப்பட்ட்து. பின்னதில் உள்ல பெரிய வெற்ரிட்க் குழல் பெறுமுனையில் சீசியத்தல் பூசப்பட்டுள்ளது. எதிர்முனையில் ஓர் ஆடி வைக்கப்பட்டுள்ளது. இப்பொது இந்த ஆடிக்கு மாற்றாக தொலைக்காட்சி ஒளிப்படக் கருவி பயன்படுகிறது.
- எக்சுக் கதிர்ப்படங்கள் எனப்படும் *வீச்சுமுறைக் கதிர்வரைவியல்* படிமங்கள் எலும்பு முறிவு வகையையும் அளவையும் நுரையீரலின் நோயியல் நிலைகளையும் அறியப் பரவலாகப் பயன்படுகின்றன. பேரியம் போன்ற கதிர் ஊடுருவாத நிறம்பிரித்துகாட்டும் ஊடகங்கள் வாயிலாக, வயிறு, சிறுகுடல், பெருங்குடல் ஆகியவற்றின் கட்டமைப்பையும் கடற்புண்ணையும் சிறுகுடல் புற்றையும் காணலாம்.
# மருத்துவப் படிமவியல்

## படிமவியல் முறைமைகள்

### காந்த ஒத்திசைவுப் படிமவியல் (கா ஒ ப-MRI)

காந்த ஒத்திசைவு படிமவியல் கருவி (காஒப அலகிடுவான்), அல்லது "அணுக்கருக் காந்த ஒத்திசைவு(அகாஒ) படிமவியல் அலகிடுவான் (இப்படித் தான் இக்கருவி முதலில் அழைக்கப்பட்டது) மாந்த உடலின் இழைய நீர் மூலக்கூற்றில் உள்ள நீரக அணுக்கருவை அதாவது நீரின் தனி முதன்மிகளைக் கிளரச் செய்து ஒத்திசைய வைக்க வலிமை வாய்ந்த காந்தங்களைப் பயன்படுத்துகிறது. இக்காந்தங்கள் தம் புலத்தால் வெளியிடையே உருவாகும் குறிமுறை வழியாக உடலின் படிமங்களைத் தரும் குறிகையை உருவாக்குகிறது. இந்த அலகிடுவான் வானொலி அலைவெண் துடிப்பை நீர் மூலக்கூறுகளில் உள்ள நீரக அணுக்களின் ஒத்திசைவு அலைவெண்ணில் வெளியேற்றுகிறது . வானொலி அலைவெண் அலைவாங்கிகள் இத்துடிப்பை குறிப்பிட்ட உடலின் பகுதிக்கு அனுப்புகிறது. இத்துடிப்பை முதன்மிகள் உறிஞ்சுகின்றன, உறிஞ்சியதும் அவை தம் திசையை முதன்மை காந்தப் புலத் திசஐக்கு மாற்றிக் கொள்கின்றனறீந்த வானொலித் துடிப்புகளை அனுப்புதலை நிறுத்தியதும், முதன்மிகள் முதன்மைக் காந்த்த் திசைவைப்பில் ஓய்வுகொள்கின்றன. அவை இச்செயல்முறையின்போது வானொலி அலைவெண்களை வெளியிடுகின்றன. இந்த நிரில் உள்ள நீரக அணுக்கள் வெளியிடும் வானொலி அலைவெண் உமிழ்வு கருவியால் பெறப்பட்டு படிம மாக மீளாக்கம் செய்யப்படுகின்றன.
# ஜார்ஜ் ஜோசப்

**ரோசாப்பூத் துரை** என அழைக்கப்பட்ட**ஜார்ஜ் ஜோசப்** (George Joseph, சியார்ச்சு சோசப்பு 5 சூன் 1887 – 5 மார்ச்சு 1938) கேரளாவைச் சேர்ந்த இந்திய விடுதலைப் போராட்ட வீரர்; வழக்குரைஞர் ; 1937-ஆம் ஆண்டு சென்னை சட்டசபைக்குத் தேர்ந்தெடுக்கப்பட்டவர்; இதழாசிரியர்; காந்தி, ஜவஹர்லால் நேரு போன்ற தலைவர்களுடன் நேரடித் தொடர்பில் முன்னின்றவர். கேரளத்தில் நடைபெற்ற வைக்கம் கோவில் இருக்கும் தெருவில் நுழையும் போராட்டத்தில் தன்னை ஈடுபடுத்திக் கொண்ட கிறித்துவர். ஆங்கில அரசு குற்றப் பரம்பரை சட்டத்தை செயல்படுத்திய போது, அது தொடர்பாகப் பலரின் வழக்கைத் தானே முன்வந்து நடத்தி வெற்றி கண்டவர். கேரளாவில் பிறந்தாலும் தமிழகத்தை மையமாகக் கொண்டு தன்னை மிகச்சிறந்த தேசியவாதியாக அடையாளப்படுத்திக் கொண்டவர்.
# ஜார்ஜ் ஜோசப்

## இளமை

1887ம் ஆண்டு கேரளாவின் திருவாங்கூர் பகுதியின் செங்கானூரில் சிரியன் மரபுவழிக் கிறித்தவப் பிரிவில் (ஆர்த்தடாக்சு) பிறந்தவர் பின்னர் கத்தோலிக்க கிறித்தவ சபைக்கு மாறினார். சென்னை கிறித்துவக் கல்லூரியில் முதுகலைப் பட்டம் பெற்று, பின்னர் இங்கிலாந்தில் பாரிஸ்டர் பட்டம் பெற்றார். கேரளத்திற்கு திரும்பியபோது ஆங்கிலேய அரசாங்கம் பல உயர் பதவிகளைத் தர இருந்த நிலையில் தந்தையாரின் வற்புறுத்தலையும் மீறி அந்தப் பதவிகளை ஏற்க மறுத்தார். அவரின் திருமணமும் ஆங்கில அரசில் உயர்பதவி வகித்த குடும்பத்தில் நடந்தேறியது. அப்போதும் அவர் ஆங்கிலேயர் தந்த பதவிகளை ஏற்க மறுத்தார்.  
கிறித்தவராகப் பிறந்தாலும் காந்தியின் எதிர்ப்பையும் மீறி வைக்கம் போராட்டத்தில் தன்னை முழுமையாக ஈடுபடுத்தியவர். தனது மகளுக்கு மாயா என புத்த மதப் பெயரை வைத்து அனைத்து மதத்தினரையும் மதிப்பவராக இருந்தார். பின்னர் வழக்குரைஞர் தொழிலில் ஈடுபடலாம் எனத் தமிழகத்திற்கு வந்தவருக்குச் சென்னை போதிய ஒத்துழைப்பைத் தராத நிலையில் மதுரையில் தனது வழக்குரைஞர் தொழிலைத் தொடங்கத் திட்டமிட்டு 1909 -இல் மதுரையில் குடியேறினார். மதுரையில் நடைபெற்ற பல வழக்குகளின் போது குறுக்கு விசாரணைகளில் சிறந்து விளங்கினார்.
# ஜார்ஜ் ஜோசப்

## வழக்குரைஞர் பணி

1918களில் மதுரைப் பகுதிகளில் பிரமலைக் கள்ளர் சமூகத்தினரைக் குறிவைத்து ஆங்கிலேயர் குற்றப்பரம்பரைச் சட்டத்தைச் செயல்படுத்தி அம்மக்களை கொடுமைப் படுத்தி வந்தனர். வழக்கின் கொடுமைகளைச் சம்பந்தப்பட்டவர்களே சரிவர உணரமுடியாத காலத்தில் ஜார்ஜ் ஜோசப் எதிர்ப்பு தெரிவித்து பலரின் வழக்கைத் தானே முன்வந்து நடத்தி வெற்றி கண்டார். எப்போதும் தனது சட்டையில் ரோசாப்பூவை ஜார்ஜ் இடம்பெறச் செய்திருந்த நிலையில் கள்ளர் சமூக மக்கள் அவரை ரோசாப்பூதுரை என்று செல்லமாக அழைத்து வந்துள்ளனர். பின்னாளில் இவரைப் பார்த்தே ஜவஹர்லால் நேரு சட்டையில் ரோசாப்பூவைச் சேர்த்துக் கொண்டதாகவும் கூறப்படுகிறது
தொழிலாளர்களின் பிரச்சினைகளில் இவர் மிகவும் அக்கறை காட்டினார். 1918ஆம் ஆண்டில் சிதறிக்கிடந்த தொழிலார்களை ஒன்றுதிரட்டி அவர்களுக்காகத் தொழிற்சங்கம் ஏற்படுத்தினார். 1919ஆம் வருஷத்தில் இராமநாதபுரத்தில் நடந்த மாநாட்டுக்கு வரவேற்புக் கமிட்டித் தலைவராக இருந்து ஜார்ஜ் ஜோசப் செயல்பட்டார்.
தொழிலாளர்களின் மீது அதிக அக்கறை கொண்டதால் மதுரை தொழிலாளர் சங்கத்தின் மூலம் கூலி உயர்வு, வேலை நேரக் குறைப்பு ஆகிய போராட்டங்களில் ஈடுபட்டதுடன் பல வழக்கினையும் நடத்தியுள்ளார். போராட்டத்தில் ஈடுபட்ட தொழிலாளர்கள்மீது போடப்பட்ட பொய் வழக்கினை எதிர்த்து வாதாடி வெற்றிபெற்றார். அந்நாளில், மதுரை நீதிமன்றத்தில் வழக்கு விசாரணையைக் காண அதிகளவில் தொழிலாளர்கள் கூடிய நிலையில் காவலர்கள் கூட்டத்தைக் கலைப்பதாகக் கூறி 2 தொழிலாளர்களைத் துப்பாக்கி சூட்டின் மூலம் கொன்றனர்.
ஜார்ஜ் மதுரையிலிருந்து கொண்டே கேரளத்தில் நடைபெற்ற பல போராட்டங்களுக்குத் தலைமையேற்று நடத்தினார். பல போராட்டங்களில் தன்னை ஈடுபடுத்திக் கொண்ட நிலையில் இந்திய விடுதலைப் போராட்டக்களத்திலும் இறங்கினார். பால கங்காதர திலகர் மற்றும் அன்னி பெசன்ட் ஆகியோரின் ஹோம்ரூல் இயக்கத்தில் மாணவர்கள் சேரக் கூடாது என்று ஆங்கில அரசு சட்டம் இயற்றியபோது துணிச்சலுடன் அதை எதிர்த்துப் போராடினார். அப்போது தான் சுயநிர்ணயக் கொள்கையில் இந்தியாவின் கருத்தைத் தெரிவிக்கும் ஹோம்ரூல் இயக்கத்தின் குழுவில் இடம்பெறுமளவிற்கு விடுதலைப் போராட்டத்தின் உயர்ந்த இடத்திற்குச் சென்றார்.  
இந்தக் காலகட்டத்தில்தான் மகாத்மா காந்தியடிகள் இந்திய சுதந்திரப் போரில் தன்னை ஈடுபடுத்திக் கொண்டார். அவர் அறிவித்த ஒத்துழையாமை இயக்கம் மதுரை ஜார்ஜ் ஜோசப்பை பெரிதும் கவர்ந்தது. அதில் முழுவதுமாக ஈடுபடலானார். ஒத்துழையாமை இயக்கத்தில் ஈடுபடுவதற்காக, பெரும் வருவாய் ஈட்டித்தந்துகொண்டிருந்த தனது வழக்குரைஞர் தொழிலை உதறித் தள்ளினார்.  
ஆங்கில பாணியிலான தனது உடை பழக்கத்தை மாற்றிக்கொண்டு தூய முரட்டுக் கதராடை அணையலானார். மகாத்மா அறிவித்த எல்லா போராட்டங்களிலும் ஜார்ஜ் ஜோசப்தான் முன்னணியில் இருந்தார். கேரளம், தமிழ்நாடு என இருமாநிலங்களின் போராட்டக் களத்தில் தன்னை முழுமையாக ஈடுபடுத்திய நிலையில் தான், காந்தியின் நட்பும், தோழமையும் ஜார்ஜ் ஜோசப்புக்குக் கிட்டியது.  
1919 ஆம் ஆண்டு சென்னையில் நடைபெற்ற ரௌலட் சட்ட எதிர்ப்பு பொதுக் கூட்டத்தில் தமிழில் வ. உ. சி யும், தெலுங்கில் ஹரிலோத்தமராவும் பேச, ஆங்கிலத்தில் ஜார்ஜ் ஜோசப் பேசினார். 1920 களில் கிலாபத் இயக்கத்தில் இந்தியா முழுதும் சிறுபான்மைத் தலைவர்களை ஒருங்கிணைக்கும் மிகப்பெரிய பணியைச் செய்து, மிகப்பெரிய அளவில் கூட்டத்தைத் திரட்டினார்.
# ஜார்ஜ் ஜோசப்

## நேரு குடும்ப நட்பு

மோதிலால் நேருவுடன் நெருங்கிய தொடர்பில் இருந்த ஜார்ஜ்ஜோசப் மோதிலாலின் மூத்தமகள் விஜயலட்சுமி - சையத் உசேன் காதல் விவகாரத்தில் தலையிட்டுச் சமாதானப்படுத்தும் அளவுக்கு மோதிலாலின் குடும்பத்தினருடன் நல்ல உறவில் இருந்தார்.
# ஜார்ஜ் ஜோசப்

## இதழாசிரியர் பணி

ஜவஹர்லால் நேருவின் தந்தை மோதிலால் நேரு அலகாபாத் நகரத்திலிருந்து "தி இண்டிபென்டன்ட்" எனும் பெயரில் ஒரு இதழ் நடத்தினார். அதற்கு ஜார்ஜ் ஜோசப் சில காலம் ஆசிரியராக இருந்தார். அப்பொழுது அந்தப் பத்திரிகையில் வெளியான கட்டுரைகளுக்காக இவரிடம் மன்னிப்புக் கேட்குமாறு கூறப்பட்டது. தான் எழுதிய கட்டுரைக்காக மன்னிப்பு கேட்க மறுத்ததால் அலகாபாத்தில் கைதுசெய்யப்பட்டு 18 மாதம் சிறை தண்டனையையும் அனுபவித்தார். இவரது சிறை தண்டனை நைனிடால் எனும் இடத்தில் கழிந்தது. சிறையில் இவருடன் இருந்த முக்கியமான தலைவர்களில் ஜவஹர்லால் நேருவும் ஒருவர்.  
சிறையிலிருந்து விடுதலையான பின்பு, அப்போது மகாத்மா காந்தி நடத்தி வந்த "யங் இந்தியா" எனும் பத்திரிகைக்கு இவர் ஆசிரியரானார்.
# ஜார்ஜ் ஜோசப்

## சட்ட சபை உறுப்பினர்

1937ம் ஆண்டு ஜார்ஜ் ஜோசப் சென்னை மாகாணச் சட்டசபைக்குத் தேர்ந்தெடுக்கப்பட்டார். அச்சமயம் காப்பீட்டுச் சட்டம், முஸ்லீம் சரியத் சட்டம் உள்ளிட்ட பல மசோதாக்களின் மீது அதிகளவில் விவாதங்களில் கலந்து கொண்டு தனது கருத்தினை பதிவு செய்தார். கேரளாவில் பிறந்தாலும் தமிழகத்தை மையமாகக் கொண்டு தன்னை மிகச்சிறந்த தேசியவாதியாக அடையாளப்படுத்திக் கொண்ட இவரை அப்போதைய சென்னை மாகாணச சட்ட சபை உறுப்பினராகத் திருவரங்கம் தொகுதி (காங்கிரசு) சட்ட மன்ற உறுப்பினர்.கே.வி. ரங்கசாமி அய்யங்கார் வெகுவாகப் புகழ்ந்துள்ளதுடன்
# ஜார்ஜ் ஜோசப்

## இறுதிக் காலம்

பல்வேறு புகழுக்கும், பெருமைகளுக்கும் சொந்தக்காரரான விடுதலை வீரர் ஜார்ஜ் ஜோசப்பின், தியாகமும், வீரமும் மறைக்கப்பட்டது. காங்கிரஸ் கட்சியினரே இவரது வளர்ச்சியையும், உண்மையையும் விரும்பவில்லை. இதனால் ஒரு கட்டத்தில் தீவிர அரசியல் பணியில் இருந்து விலகிக் கிறித்தவத்தில் தனது கவனத்தைச் செலுத்திய நிலையில் இந்திய விடுதலையைக் காணாது 1938-ஆம் ஆண்டு மார்ச் 5 ம் தேதி சிறுநீரகக் கோளாறு காரணமாக மதுரை அமெரிக்க மிஷன் மருத்துவமனையில் காலமானார். மதுரை புது நல்லமுத்துப் பிள்ளை ரோட்டில் உள்ள கல்லறைத் தோட்டத்தில் இவரது உடல் அடக்கம் செய்யப்பட்டு இன்றும் கள்ளர் சமூக மக்களால் அஞ்சலி செலுத்தப்பட்டு வருகிறது. கக்கன் உள்துறை அமைச்சராக இருந்தபோது ரோசாப்பூதுரைக்கு மார்பளவு சிலையை யானைக்கல் பகுதியில் அமைத்துப் பெருமைப்படுத்தியுள்ளார்.  
ஜார்ஜ் ஜோசப் பிறந்தநாள், நினைவுதினத்தை அரசு விழாவாகக் கொண்டாட வேண்டுமென தமிழக அரசுக்கு தமிழ்நாடு சிறுபான்மைக்குழு வேண்டுகோள் விடுத்துள்ளது. 2018 ஜூன் 9-ஆம் தேதி மதுரைக்கு வந்திருந்த செய்தி மக்கள் தொடர்புத்துறை அமைச்சர் கடம்பூர் செ.ராஜூவிடம் முன்னாள் மதுரை கிழக்குத் தொகுதி சட்டமன்ற உறுப்பினர் என்.நன்மாறன் கோரிக்கை விடுத்தார். கோரிக்கையை பரிசீலிப்பதாக அமைச்சர் உறுதியளித்துள்ளார்.  
- தி இந்து இணைய நாளிதழ்,02- நவம்பர்-2003
- கீற்று வலைவாசல் செய்தி
- http://pib.nic.in/feature/feyr98/fe0898/f0308982.html
# எதிரொலிமுறைத் தூரமறிதல்

**எதிரொலிமுறைத் தூரமறிதல்** (Echo sounding) என்பது, ஒலித் துடிப்புகளைப் பயன்படுத்தி கடலின் ஆழம் அறியும் ஒரு நுட்ப முறையைக் குறிக்கும். ஒலித் துடிப்புக்கள் புறப்படுவதில் இருந்து கடலின் அடியில் தெறித்து மீண்டும் தொடங்கிய இடத்தை அடைவதற்கான நேரம் பதிவு செய்யப்படும். கடல் நீரில் ஒலியின் வேகம் தெரிந்ததே. எனவே அவ்வேகத்தையும், ஒலி தெறித்து மீண்டுவர எடுக்கும் நேரத்தையும் பயன்படுத்திக் கடலின் ஆழத்தைக் கணிக்க முடியும். இவ்வாறு பெறப்படும் தகவல்கள் கப்பலோட்டுதல், வரைபடங்கள் தயாரித்தல் போன்றவற்றுக்குப் பயன்படுகின்றன. இதே முறையை மீன்கள் பற்றிய ஆய்வுகளுக்கும் பயன்படுத்துகிறார்கள். இவ்வாறான நீரொலியியல் கணிப்பீடுகளைச் செய்வதற்கு படகுகளிலிருந்து நகரும் அளவைமுறை மூலம் மீன் உயிர்த்திரள் இருக்கும் இடங்களைக் கண்டறிவதுடன், அவற்றின் பரம்பலையும் மதிப்பிடுவர். எதிரொலிமானிகளை நிலையாக ஓரிடத்தில் வைத்து அவ்வழியாகச் செல்லும் மீன்களைக் கண்காணித்து ஆய்வு செய்வதும் உண்டு.
# எதிரொலிமுறைத் தூரமறிதல்

## கணிப்பு முறை

ஒலித்துடிப்புக்கள் புறப்பட்டு மீண்டும் புறப்பட்ட இடத்துக்கே ஒலி திரும்பிவர எடுக்கும் நேரத்தின் அரைப்பங்கை நீரில் ஒலியின் வேகத்தினால் பெருக்கும்போது தூரம் அல்லது ஆழம் கிடைக்கும். நீரில் ஒலியின் வேகம் அண்ணளவாக ஒரு செக்கனுக்கு 1,5 கிலோமீட்டர்கள். இம்முறை மூலம் அச்சொட்டாகத் தூரத்தை அளக்கவேண்டின், நீரில் ஒலியின் வேகத்தையும் அவ்விடத்தில் அளந்து பெறுவர். மீட்டர் அளவை முறை பயன்பாட்டுக்கு வரமுன்னர் கடலின் ஆழம் ஃபாதம் என்னும் அலகில் குறிப்பிடப்பட்டது. இதனால் கடலின் ஆழத்தை அழப்பதற்கான கருவியை ஃபாதமானி எனவும் அழைப்பது உண்டு.
# தில்லை (மலர்)

**தில்லை** என்பது ஒரு மரம்.
;ஊர்
:சிதம்பரம் என்னும் ஊருக்கு மற்றொரு பெயர் ‘தில்லை’. தில்லை மரம் மிகுதியாக இருந்த ஊர் தில்லை. தில்லை மரம் அதிகமாக இருந்ததால் தில்லைவனம் என்றழைக்கப்பட்ட ஊர் தில்லைவிளாகம்(முத்துப்பேட்டை அருகே) என்று மருவியது.
;கோயில் மரம்
:தில்லையில் உள்ள சிவன் கோயிலின் காப்புமரம் (தலவிருட்சம்) தில்லை. மற்றும் ஆலமரமும் இதன் காப்புமரம்.
:இந்தத் தில்லைமரம் இப்போது சிதம்பரத்தில் இல்லை. என்றாலும் சிதம்பரத்தை அடுத்துள்ள பிச்சாவரம் உப்பங்கழிகளில் இன்றும் மிகுதியாக உள்ளன.
;இடைச்சொல்
:தில்லை இடைச்சொல் தொல்காப்பியம் தமிழிலுள்ள தில்லை என்னும் சொல்லைக் குறிப்பிடுகிறது.
;தில்லை மரம் பற்றிச் சங்கப்பாடல் தரும் செய்திகள்
- குறிஞ்சிநிலத்து மகளிர் குவித்து விளையாடிய 99 மலர்களில் தில்லை மலரும் ஒன்று. இது மணம் வீசும் மலர். இதன் மரம் 'தளதள'வெனத் தழைத்திருக்கும். பெரிதாக இருக்கும்.
- நீர்நாயின் குருளை (குட்டி) மீனை மேய்ந்தபின் தில்லையம் பொதும்பில் (ஆற்றோரக் காடுகளில்) பள்ளி கொள்ளுமாம்.
- தில்லை மரங்கள் ஊருக்கு வேலியாக அமைவது உண்டு.
- உப்பங்கழிகளில் முண்டகமும் தில்லையும் ஓங்கி வளரும்.
- தில்லைக் காய்கள் முனிவர்களின் சடைமுடி தொங்குவது போலக் காய்த்துக் குலுங்கும். புது வெள்ளம் கொட்டும் அருவியில் குளித்துக் குளித்து அவர்களின் தலைமுடி சடை போட்டுவிடுமாம்.
# தில்லை (மலர்)

## இவற்றையும் காண்க

:சங்ககால மலர்கள்
# நரந்தம்

***நரந்தம்*** வாசனை திரவியங்களுக்காகவம், அதன் சுவைக்காகவும் பயன்படுத்தப்படுகிறது. தென்னிந்தியாவில் நரந்தங்காயை ஊறுகாயாக செய்து சாப்பிடுகின்றனர்.
# நரந்தம்

## சங்க காலம்

இதன் மலர் பற்றிய செய்திகள் சங்கப்பாடல்களில் உள்ளன.
- சங்ககால மகளிர் குவித்து விளையாடியதாகத் தொகுக்கப்பட்டுள்ள 99 மலர்களில் நரந்தமலரும் ஒன்று.
- சங்ககாலப் புலவர் நக்கீரர் இதனை ‘நரந்த நறும்பூ’ எனத் தெளிவுபடுத்தியுள்ளார். கலை என்னும் ஆண்குரங்கு துள்ளி விளையாடும்போது நறுமணம் மிக்க நரந்த மலர்கள் புலிபோல் பூத்துக் குலூங்கும் வேங்கை மலர்களோடு சேர்ந்து உதிருமாம்.
- சோலையில் பூத்துக் குலுங்கும்.
- காடெல்லாம் வண்டு மொய்க்கப் பூத்துக் குலுங்கும்.
- நரந்தம் பூவைக் கோதையாகக் கட்டி, யாழின்மேல் சுற்றிவைப்பார்களாம்.
- நரந்தம் என்பது மணத்துக்காகப் பயன்படுத்தப்பட்ட பொருள்களில் ஒன்று.
- அதியமான் நரந்தம் மணக்கும் தன் கையால் புலவு நாறும் தன்னுடைய கூந்தலைக் கோதிவிட்டான் என ஔவையார் கூறுகிறார்.
- நரந்தத்தை அரைத்துக் கூந்தலில் பூசிக்கொள்வர்.
- இமயமலைச் சாரலில் கவிர் என்னும் முருக்கம்பூ பூத்துக்கிடக்கும் காட்டில் உறங்கும் கவரிமான் நரந்தம் மேயக் கனவு காணுமாம்.
- புகார் நகரத்து மலர்வனத்தில் பூத்திருந்த மலர்களில் ஒன்று நரந்தம்.
- நரந்த மணம் வீசும் கூந்தல்.
# நரந்தம்

## இவற்றையும் காண்க

:சங்ககால மலர்கள்
# சிட்டு

**சிட்டு** என்ற தலைப்பில் உள்ள கட்டுரைகள்:  
;பறவைகள்
- சிட்டு (பறவை) (சிட்டுக்குருவி)
- தேன்சிட்டு (பறவை)
- வீட்டுச் சிட்டுக்குருவி
- ஓசனிச்சிட்டு  
;நபர்கள்
- சிட்டு (விடுதலைப் புலி உறுப்பினர்)  
;திரைப்படங்கள்
- சிட்டுக்குருவி (திரைப்படம்)
- தேன் சிட்டுகள் (திரைப்படம்)
---
# வீற்றிருக்கும் எருது

**வீற்றிருக்கும் எருது** (*Sitting Bull*, சிட்டிங் புல்) என்பது 19ஆம் நூற்றாண்டில் ஐக்கிய அமெரிக்க நாடுகளின் கொள்கைகளை எதிர்த்துப் போராடிய புகழ்மிக்க அமெரிக்க-இந்தியத் தலைவரின் பெயர் ஆகும். இவர் சுமார் 1831இல் பிறந்தார். 1890, திசம்பர் 15ஆம் நாள் இறந்தார்.  
"வீற்றிருக்கும் எருது" என்னும் பெயர் அமெரிக்க-இந்திய மொழியாகிய *லக்கோட்டா*வில் *Tȟatȟáŋka Íyotake* என்று எழுதப்படும். அவருக்கு *Slon-he* ("மெதுவாகச் செல்பவர்") என்றொரு பட்டப்பெயரும் இருந்தது. அவர் அமெரிக்க-இந்திய இனமாகிய லக்கோட்டா சீயூ குலத்தின் கங்க்பாப்பா பிரிவைச் சார்ந்த சமய-அரசியல் பெருந்தலைவராகத் திகழ்ந்தார்.  
வீற்றிருக்கும் எருது ஐக்கிய அமெரிக்க நாடுகளில் டக்கோட்டா மாகாணத்தில் பேராறு என்றழைக்கப்படும் பகுதியில் பிறந்தார். அவர் ஐக்கிய அமெரிக்க கொள்கைகளை எதிர்த்த "ஆவி நடனம்" (Ghost Dance) என்ற இயக்கத்துக்கு ஆதரவு அளிக்கக்கூடும் என்று பயந்து, அவரைக் கைதுசெய்யப் போனவிடத்தில், "அமெரிக்க-இந்திய காவல் துறை"யினர் அவரை "நிலைக்கல் இந்தியக் காப்பிடம்" என்னும் பகுதியில் சுட்டுக் கொன்றனர்.
# வீற்றிருக்கும் எருது

## துவக்க வாழ்க்கை

வீற்றிருக்கும் எருது டகோடா எல்லைக்குள் பிறந்தவராவார். 2007இல் வீற்றிருக்கும் எருதுவின் பெயரன் அவர்களின் குடும்பத்தில் செவிவழிச்செய்தியாக வீற்றிருக்கும் எருது யெல்லோ ஸ்டோன் ஆறுக்கருகே பிறந்தார் என்றார். இவரின் குல மரபுப்படி இவரின் தந்தையின் பெயர்களுல் ஒன்றான *வீற்றிருக்கும் எருது* என்னும் பொருள்படும் *Tȟatȟaŋka Iyotȟaŋka* என்னும் பெயர் அளிக்கப்பட்டது.  
1862ஆம் ஆண்டு நடைபெற்ற டகோடா போரில் இவரின் குலத்தினர் பங்கேற்கவில்லை. ஆயினும் இப்போரில் கிழக்கு டகோடாவில் இருந்த பல பழங்குடியினர்களும் மைய தெற்கு மினசோட்டாவில் இருந்த போர்வீரர்களுமாக மொத்தம் 300 முதல் 800 வரை கொல்லப்பட்டிருக்கலாம். இப்போரானது அரசு பழங்குடியினரை நடத்தும் விதத்திற்கு எதிராகவும் அவ்விடத்தை விட்டு வெள்ளையர்களை ஓட்டும் முயற்சியாகவும் இருந்தது. அமெரிக்க உள்நாட்டுப் போர் மற்றும் ஐக்கிய அமெரிக்கத் தரைப்படையுடனும் போரில் இருந்ததோதும் அமெரிக்க அரசு 1863இலும் 1864இலும் இப்போரில் ஈடுபடா இனக்குழுக்களின் மீதும் கூட அமெரிக்க அரசு பதில் தாக்குதல் நடத்தியது.  
1864இல், தலபதி ஆல்ஃபிரட் சுல்லியின் 2200 வீரர்களைக்கொண்ட இரண்டு படை பிரிவுகள் இவரின் கிராமத்தை தாக்கினர். இப்படையினருக்கு எதிராக வீற்றிருக்கும் எருது, கால் மற்றும் இன்காபுதுத்தா ஆகியோர் இருந்தனர். இவர்கள் இப்போரில் தோற்கடிக்கப்படு அப்பகுதியிலிருந்து வெளியேற்றப்பட்டாலும் ஆகஸ்ட் வரை பாடைப்பிரிவினர் அங்கேயே தொடர்ந்தது நிலைகொண்டிருந்தனர். செப்டம்பர் மாதத்தில், வீற்றிருக்கும் எருது 100 அன்குபாபா பழங்குடியினரோடு இப்போது மார்மத், வடக்கு டகோடா அருகே தலபதி ஜேம்ஸ் ஃபிஸ்கை எதிர்கொன்டார். இப்போரின்போது வீற்றிருக்கும் எருது சுடப்பட்டாலும் உயிர்தப்பினார். அவரின் இடுப்பில் குண்டடிப்பட்டது.
# வீற்றிருக்கும் எருது

## சமயம் மாற்றம்

1883இல் இவர் கத்தோலிக்கராக திருமுழுக்கு பெற்றார் என செய்திகள் பரவின. ஆயினும் அவ்விடத்தில் இருந்த ஜேம்ஸ் மெக்லாக்லின் என்னும் இந்திய இடைத்தரகர் இதனை வதந்தி மறுத்துள்ளார். ஆயினும் 1883க்குப்பின் எடுக்கப்பட்ட புகைப்படங்களில் வீற்றிருக்கும் எருது கழுத்தில் கத்தோலிக்க சிலுவையுடன் காட்சியளிக்கின்றார். இயேசுவின் உடலோடு வடிவமைக்கப்பட்டிருக்கும் இத்தகைய சிலுவைகளை கத்தோலிக்கரும் மரபுவழித்திருச்சபையினரும் மட்டுமே பயன்படுத்துகின்றனர். மேலும் மரபு வழி சபைகள் அமெரிக்காவில் அன்நாட்களில் கால்பதிக்கவில்லை என்பது குறிக்கத்தக்கது.
# வீற்றிருக்கும் எருது

## இறப்பும் அடக்கமும்

1890ஆம் ஆண்டு ஜேம்ஸ் மெக்லாகின் லகோடா தலைவரை கைது செய்ய எண்ணினார். பேய் நடனம் இயக்கதினரோடு அவர் சேரப்போகின்றார் என அஞ்சியதே இதற்கு காரணம். முன் கூட்டி செய்யப்பட்ட ஒப்பந்தத்தின் படி டிசம்பர் 15ஆம் நாள் காலை ஐந்து மணியளவில் வீற்றிருக்கும் எருதுவின் வீட்டினை உடைத்து அவரையும் புல்ஹெடையும் கைது செய்தனர். இதனால் அவர்களின் குழுவினரோடு நடந்த சில நிமிட சண்டையில் 6 காவலாளிகள் உட்பட பலர் இறந்தனர். வீற்றிருக்கும் எருது தலையினும் மார்பிலும் சுடப்பட்டு இறந்தார். மதியம் 12 முதல் 1க்குல் இவர் இறந்திருக்கக்கூடும். இவரின் உடல் ஃபோர்ட் ஏட்சுவில் இரானுவத்தினரால் அடக்கம் செய்யப்பட்டது 1953இல் இவரின் குடும்பத்தினர் இவரின் உடலை இவரின் பிறந்த ஊரில் அடக்கம் செய்தனர்.
# வீற்றிருக்கும் எருது

## படத்தொகுப்பு

<div>
- McLaughlin, James. *Account of the Death of Sitting Bull and of the Circumstances Attending It.* Philadelphia, 1891.
- "Sitting Bull Rises Again – Two Indians Deny Bones of Chief Were Taken to South Dakota." *த நியூயார்க் டைம்ஸ்.* December 19, 1953.
</div>
# துடரி

**துடரி** (*Ziziphus rugosa*) அல்லது *காட்டு இலந்தை* என்பது இலந்தையினத் தாவரமொன்றாகும். இது கடல் மட்டத்திலிருந்து 1400 மீ உயரத்துக்கு மேற்பட்ட மலைப் பகுதிகளிலேயே வளர்கிறது. இத்தாவரம் சீனா (ஹைனான், யுன்னான்), இந்தியா, இலங்கை, பர்மா, லாவோசு, தாய்லாந்து, வியட்நாம் ஆகிய நாடுகளிற் காணப்படுகிறது.  
லாவோசு நாட்டில் இதன் பட்டையும் கட்டையும் பெருங்குடல் நோய்களுக்கு மருந்தாகப் பயன்படுத்தப்படுகிறது.
# சாண்டோக்கான்

''
**சாண்டோக்கான்** (*Sandokan *) என்பவர் இத்தாலியப் படைப்பாளர் *எமீலியோ சால்கரி* 1883இல் வெளியிட்ட ஒரு புதினத்தில் வருகின்ற கடற்கொள்ளைக்காரர் ஆவார். சாண்டோக்கான் பதினொரு சாதனைப் புதினங்களில் முதன்மைக் குணச்சித்திரமாகத் தோன்றுகிறார். தெற்குச் சீனக் கடல் பகுதிகளில் அவருக்குக் கொடுக்கப்பட்ட பெயர் "மலேசியப் புலி" என்பதாகும்.
# சாண்டோக்கான்

## சாண்டோக்கான் புதினங்கள்

இத்தாலியப் படைப்பாளராகிய எமீலியோ சால்கரி என்பவர் பல புதினங்கள் எழுதியுள்ளார். அப்புதினங்களில் அவர் அறிமுகப்படுத்திய தலைசிறந்த இரு குணச்சித்திரங்கள் "சாண்டோக்கான்", "யானெசு" என்போர். இந்த இருவரும் கடற்கொள்ளைக்காரர்கள் ஆவர். சால்கரியின் "மோம்ப்ராசெம் புலிகள்" (*The Tigers of Mompracem*) என்னும் புதினத்தில் மேற்கூறிய இரு கடற்கொள்ளைக்காரர்களும் நெதர்லாந்து மற்றும் பிரித்தானிய கப்பற்படையினரை இடையறாது தாக்குகின்றனர். நெதர்லாந்தியரும் பிரித்தானியரும் அவர்களை அழித்தொழிக்க வழிதேடுகின்றனர்.  
பின்னர் வெளியான புதினங்களில் சாண்டோக்கானும் யானெசும் சாரவாக அரசராகிய சேம்சு புரூக் என்பவரை எதிர்த்துப் போராடுகின்றனர். பின்னர் இருவரும் இந்தியாவுக்குப் பயணமாகி, அங்கே காளியை வழிபடுகின்ற வழிப்பறிக்கொள்ளைக்காரர்களாகிய தக்கர்களோடு மோதுகின்றனர்.
# சாண்டோக்கான்

## புதினங்களின் தலைப்புகள்

- *The Mystery of the Black Jungle* (*I Misteri della Jungla Nera*, 1895)
- *The Pirates of Malaysia *(*I Pirati della Malesia*, 1896)
- *The Tigers of Mompracem *(*Le Tigri di Mompracem*, 1900)
- *The Two Tigers *(*Le due Tigri*, 1904)
- *The King of the Sea *(*Il Re del Mare*, 1906)
- *Quest for a Throne *(*Alla conquista di un impero*, 1907)
- *Sandokan Fights Back* (*Sandokan alla riscossa*, 1907)
- *Return to Mompracem *(*La riconquista del Mompracem*, 1908)
- *The Brahman* (*Il Bramino dell'Assam*, 1911)
- *An Empire Crumbles* (*La caduta di un impero*, 1911)
- *Yanez' Revenge *(*La rivincita di Yanez*, 1913)  
இறுதியாகக் குறிப்பிட்ட இரு நூல்களும் சால்கரியின் மறைவுக்குப் பின் வெளியாயின.  
சாண்டோக்கானின் சாதனைகளை விவரிக்கின்ற பிற புதினங்கள் இத்தாலிய படைப்பாளர்களாகிய லூயிஜி மோட்டா, எமீலியோ ஃபான்செல்லி, மற்றும் சால்கரியின் மகன் ஓமார் என்பவர்களால் வெளியிடப்பட்டுள்ளன.
# சாண்டோக்கான்

## திரைப்படங்கள்

1960களில் அமெரிக்க நடிகர்கள் நடித்த பல சாண்டோக்கான் படங்கள் இத்தாலியில் உருவாக்கப்பட்டு, பன்னாட்டு வெளியீடுகளாக வழங்கப்பட்டன.
- *Sandokan the Great* (*Sandokan, la tigre di Mompracem*) (1963)
- *Sandokan Fights Back* (*Sandokan alla riscossa*) (1964)
- *Sandokan - The Pirate of Malaya* (*I pirati della Malesia*) (1964)
- *Sandokan Against The Leopard of Sarawak* (*Sandokan contro il leopardo di Sarawak*) (1964)  
முதல் படத்திலும் மூன்றாவது படத்திலும் சாண்டோக்கானாக ஸ்டீவ் ரீவ்சு (Steve Reeves) நடித்தார். இரண்டாவது படத்திலும் நான்காம் படத்திலும் ரே டாண்டன் (Ray Danton) நடித்தார்.
# சாண்டோக்கான்

## தொலைக்காட்சித் தொடர்

1976இல் இந்தியத் திரைப்பட நடிகர் கபீர் பேதி சாண்டோக்கானாக நடித்த ஆறு பகுதி தொலைக்காட்சித் தொடர் வெளியானது. அது ஐரோப்பிய தொலைக்காட்சிக்காக *செர்ஜியோ சொல்லீமா* என்ற இயக்குநரால் உருவாக்கப்பட்டது.  
தொலக்காட்சித் தொடரில் கீழ்வரும் பகுதிகள் ஒளிபரப்பாயின:  
- '' கடத்தல் (Hijack)
- '' மர்ம இளவரசன் (Mysterious Prince)
- '' புலி வேட்டை (The Hunt for Tiger)
- '' சவால் (The Offer)
- '' சதி (Betrayal)
- '' சண்டை (The battle)
# வார்ப்புரு:Cite DVD-notes

}}}}}
|Surname2 = }}}
|Surname3 = }}}
|Surname4 = }}}
|Surname5 = }}}
|Surname6 = }}}
|Surname7 = }}}
|Surname8 = }}}
|Surname9 = }}}
|Given1 = }}}}
|Given2 = }}
|Given3 = }}
|Given4 = }}
|Given5 = }}
|Given6 = }}
|Given7 = }}
|Given8 = }}
|Given9 = }}
|Authorlink1 = }}}}
|Authorlink2 = }}
|Authorlink3 = }}
|Authorlink4 = }}
|Authorlink5 = }}
|Authorlink6 = }}
|Authorlink7 = }}
|Authorlink8 = }}
|Authorlink9 = }}
|Coauthors = }}
|Year=}
|Date = }}
|YearNote = }
|Title=}
|TitleType = }
|TransTitle=}
|URL=
|Series=}}
|Periodical = }}}}
|Volume = }
|Issue = }}
|At = }}
|}}}
}}
|IncludedWorkTitle = }}
|IncludedWorkURL = }}}
|Edition = }
|Place = }}
|PublicationPlace = }}}
|Publisher = }
|PublicationDate = }
|EditorSurname1 = }}}}}}
|EditorSurname2 = }}
|EditorSurname3 = }}
|EditorSurname4 = }}
|EditorGiven1 = }}}}
|EditorGiven2=}}
|EditorGiven3=}}
|EditorGiven4=}}
|Editorlink1=}}
|Editorlink2=}
|Editorlink3=}
|Editorlink4=}
|Other = }
|language = }}
|format = }
|ARXIV=}
|ASIN=}}
|ASIN-TLD=}
|BIBCODE=}
|DOI=}}
|DoiBroken=}}
|ISBN=}}
|ISSN=}}
|JFM=}}
|JSTOR=}}
|LCCN=}}
|MR=}}
|OCLC=}}
|OL=}}
|OSTI=}}
|PMC=}}
|PMID=}}
|RFC=}}
|SSRN=}}
|ZBL=}
|ID=}}
|AccessDate=}}
|OriginalURL=}
|ArchiveURL=}
|ArchiveDate=}
|DeadURL = }
|laysource = }
|laysummary = }
|laydate = }
|quote = }
|Ref=}
|template doc demo=}
|AuthorMask = }}
|NameSep = }&#32;
|AuthorSep = }&#32;
|Trunc = }
|amp = }
|PS=}
|Sep =
}}<noinclude>
</noinclude>
# செருமானிய மீளிணைவு

**செருமானிய மீளிணைவு** ; (ஆங்:German reunification) என்பது 1990இல் செருமானிய மக்கள் குடியரசு (கிழக்கு செருமனி) செருமனி கூட்டாட்சிக் குடியரசோடு (மேற்கு செருமனி) இணைந்ததையும், பெர்லின் நகரம் ஒரே நகரமாக மீண்டும் இணைந்ததையும் குறிக்கின்ற நிகழ்ச்சி ஆகும்.  
இந்த மீளிணைவுச் செயல்பாட்டின் தொடக்கத்தை செருமானியர் "திருப்புமுனை" (ஆங்:The Turning Point) என்று அழைக்கின்றனர். அதன் இறுதி விளைவை "செருமானிய ஒற்றுமை" (ஆங்:German unity) என்று கூறி, அதை அக்டோபர் 3ஆம் நாள் கொண்டாடுகின்றனர்.  
அங்கேரியின் எல்லை வேலிகள் நீக்கப்பட்டு இரும்புத் திரையில் துளை விழுந்த மே 1989இல் கிழக்கு செருமனியின் ஆட்சி ஆட்டம் கண்டது. பல்லாயிரக்கணக்கான கிழக்கு செருமானியர்கள் அங்கேரி வழியாக ஆத்திரியாவிற்கும் மேற்கு செருமனிக்கும் இடம் பெயரத் தொடங்கினர். கிழக்கு செருமானியர்களின் தொடர்ந்த போராட்டங்கள், அமைதியான புரட்சி, மார்ச்சு 18, 1990இல் கிழக்கு செருமனியில் முதன்முறையாக பொதுத் தேர்தலுக்கு வழி வகுத்தது. இதன் தொடர்ச்சியாக கிழக்கு/மேற்கு செருமனிகளுக்கிடையே ஏற்பட்ட உரையாடல்களின் பயனாக *ஒன்றிணைப்பு ஒப்பந்தமும்*
# செருமானிய மீளிணைவு

## மீளிணைவுக்கு முன்னோடிகளாக அமைந்தவை

1945ஆம் ஆண்டில், இரண்டாம் உலகப் போர் முடிவுக்கு வந்தபோது நாசி செருமனி தோல்வியடைந்தது. நேச நாடுகளால் ஆக்கிரமிக்கப்பட்ட செருமனி இரண்டு நாடுகளாகப் பிரிக்கப்பட்டது. கிழக்குப் பகுதி பொதுவுடைமைக் கட்சி நிலவிய சோவியத் கூட்டோடு சேர்ந்த நாடாகவும், மேற்குப் பகுதி முதலாளித்துவ ஐரோப்பியப் பகுதியைச் சேர்ந்த நாடாகவும் உருவாக்கப்பட்டன. மேலும், கிழக்கு செருமனி வார்சா உடன்பாடு என்னும் இராணுவக் கூட்டமைப்பின் கீழும், மேற்கு செருமனி நேட்டோ (NATO) என்னும் இராணுவக் கூட்டமைப்பின் கீழும் வந்தன.  
தலைநகராகிய பெர்லின் நான்கு பகுதிகளாகப் பிரிக்கப்பட்டு, சோவியத் யூனியன், ஐக்கிய அமெரிக்க நாடுகள், ஐக்கிய இராச்சியம், பிரான்சு ஆகிய நாடுகளின் கட்டுப்பாட்டுக்கு அமைந்து செயல்பட்டது. பனிப்போர் காலம் முழுவதும் செருமானியர் இத்தகைய கட்டுப்பாடுகள் அடங்கிய பிரிவுக்கு உட்பட்டு வாழ்ந்துவந்தனர்.  
1980களில் சோவியத் யூனியனில் பொருளாதார மற்றும் அரசியல் தேக்கநிலை ஏற்பட்டது. அதன் விளைவாக, சோவியத் யூனியன் கிழக்கு ஐரோப்பிய அரசியல் விவகாரங்களில் தன் தலையீட்டைக் குறைத்துக்கொண்டது. 1987ஆம் ஆண்டு அமெரிக்க அதிபர் ரானல்டு ரேகன் பெர்லின் நகரத்து ப்ராண்டன்புர்க் வாயிலில் ஒரு பேருரை ஆற்றினார். அதில் அவர் சோவியத் அதிபர் மிக்காயில் கோர்பசோவுக்குச் சவால் விடுத்து, பெர்லின் நகரைப் பிளவுபடுத்திய "இச்சுவரை இடித்துத் தள்ளுக!" என்று கூறினார்.  
பெர்லின் சுவர் மேற்கு நாடுகளுக்கும் கிழக்கு நாடுகளுக்கும் இடையே நிலவிய அரசியல்-பொருளாதாரப் பிளவைப் பறைசாற்றிய குறியீடு போல அமைந்திருந்தது. அப்பிளவைத் தான் வின்ஸ்டன் சர்ச்சில் இரும்புத் திரை என்று குறிப்பிட்டிருந்தார்.  
1989ஆம் ஆண்டுத் தொடக்கத்தில், சோவியத் யூனியனின் அரசியல்-பொருளாதார அணுகுமுறையில் மாற்றம் ஏற்படத் தொடங்கியது. அதிபர் கோர்பசோவ் திறந்த அணுகுமுறை (*glasnost* - ), சீரமைப்பு (*perestroika* - ) என்னும் கொள்கைகளை அறிமுகம் செய்தார். அதன் பின்னணியில் சோவியத் கூட்டமைப்போடு சேர்ந்த போலந்து நாட்டில் "சாலிடாரிடி" இயக்கம் (Solidarity movement) தொழிலாளர்களிடையே சுதந்திர வேட்கையைத் தட்டி எழுப்பியது. போலந்து நாட்டிலிருந்து தேர்ந்தெடுக்கப்பட்டு, கத்தோலிக்க திருச்சபையின் தலைவராக, திருத்தந்தையாக இரண்டாம் யோவான் பவுல் பதவி ஏற்று, போலந்துக்கு பயணமாகச் சென்று உரைகள் ஆற்றியதும் சாலிடாரிடி இயக்கத்துக்கு ஊக்கமளித்தது.  
மேற்கூறியவை தவிர, சுதந்திரத்தைக் கட்டுப்படுத்திய பொதுவுடைமை ஆட்சிக்கு எதிராக ஆங்காங்கே எதிர்ப்புப் போராட்டங்களும் கிளர்ச்சிகளும் கிழக்கு ஐரோப்பிய நாடுகளில் 1989இல் நிகழலாயின. 1989, மே மாதம் அங்கேரி நாடு தன் எல்லை வேலியை அகற்றியது. உடனே, ஆயிரக்கணக்கான கிழக்கு செருமனி மக்கள் மேற்கு செருமனிக்குத் தப்பியோடினர்.  
இந்த விழிப்புணர்வில் "திருப்புமுனை" , (ஆங்:The Turning Point) என்று அமைந்தது அமைதியாக நிகழ்ந்த ஒரு புரட்சி. அப்புரட்சி பெர்லின் நகரச் சுவரை இடித்துத் தள்ள வழிகோலியது. கிழக்கு செருமனியும் மேற்கு செருமனியும் நாற்பது ஆண்டுகளுக்கு மேலாகத் தம்மேல் திணிக்கப்பட்டிருந்த பிளவுகளையும் வேறுபாடுகளையும் ஒழித்திட உரையாடலில் ஈடுபட்டன.
# சுதா மூர்த்தி

**சுதா குல்கர்ணி மூர்த்தி** (**Sudha Murthy**; ,பி:ஆகத்து 19, 1950) இந்திய சமூக சேவகியும் எழுத்தாளரும் ஆவார். இன்ஃபோசிஸ் நிறுவனர் நா. ரா. நாராயண மூர்த்தியின் மனைவி. சுதா தனது பணிவாழ்வை கணினியியலாளராகத் துவங்கினார். இன்று இன்ஃபோசிஸ் நிறுவனத் தலைவியாக உள்ளார். தவிர கேட்சு அறக்கட்டளையின் பொதுமக்கள் நல்வாழ்வு செயலாக்கத்தில் உறுப்பினராக உள்ளார். மேலும் சுதா பல அனாதை இல்லங்கள், கிராமப்புற மேம்பாடு ஆகியவற்றிற்கு பங்களித்துள்ளார். கருநாடக அரசுப் பள்ளிகளில் மடிக்கணினி வழங்கவும் நூலக வசதிகளை அமைக்கவும் உருவான இயக்கத்திற்கு உறுதுணையாயுள்ளார்.  
இவரது உடன்பிறப்புகளான மரு.சுனாந்தா குல்கர்ணி, ஜெயஸ்ரீ தேஷ்பாண்டே மற்றும் ஸ்ரீனிவாஸ் குல்கர்ணியும் பரவலாக அறியப்பட்டவர்கள்; மரு. சுனந்தா பெங்களூருவின் முன்னணி குழந்தைப்பேறு மருத்துவர்; ஜெயஸ்ரீ தொலைதொடர்பு முனைப்பாளரும் பெருஞ்செல்வருமான அமெரிக்கர் குருராஜ் தேஷ்பாண்டேயின் மனைவியாவார்; ஸ்ரீனிவாஸ் கால்டெக்கின் வானியல் அறிவியலாளராவார்.
# சுதா மூர்த்தி

## அவரது நூல்கள்

சுதா மூர்த்தி ஆங்கிலத்திலும் கன்னடத்திலும் பல புதினங்களை எழுதியுள்ளார். அவரது சில நூல்கள்:  
*ஹௌ ஐ டாட் மை கிராண்ட்மதர் டு ரீட் & பிற கதைகள்*  
*வைஸ் & அதர்வைஸ்: வாழ்விற்கொரு வணக்கம்*  
*த பேர்ட் வித் த கோல்டன் விங்ஸ்*  
*ஜென்ட்லி ஃபால்ஸ் த பகூலா*  
*டாலர் பகு*  
*மகாஸ்வேதா*  
*தி ஓல்டு மேன் & ஹிஸ் காட்*  
*மாஜிக் டிரம் & அதர் ஃபேவரைட் ஸ்டோரீஸ்*  
*பாசல் கட்*  
*எ வெட்டிங் இன் ரஷ்யா*  
*ஸ்வீட் ஹாஸ்பிடாலிடி*
# சுதா மூர்த்தி

## விருதுகள்

- 2004இல் ராசா-லட்சுமி விருது, சென்னை.
- 2006இல் இந்திய அரசின் பத்ம சிறீ விருது
- 2011இல் கௌரவ முனைவர் பட்டம்
# ஸ்மோலென்ஸ்க் சண்டை (1941)

**ஸ்மோலென்ஸ்க் சண்டை** (*Battle of Smolensk*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் நாசி ஜெர்மனியின் படைகளுக்கும் இடையே நடைபெற்ற ஒரு கவச படைமோதல். இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் தொடக்ககட்ட சண்டைகளில் ஒன்றாகும். இதில் ஜெர்மானியப் படைகள் வெற்றி பெற்றன.  
ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் நடு இன் ஒரு பகுதியான 2வது, 3வது பான்சர் குரூப் படைப்பிரிவுகள் மூன்று வார இடைவிடா முன்னேற்றத்துக்குப் பின் ஸ்மோலென்ஸ்க் நகரை அடைந்தன. இரு கிடுக்கிகளாக டினீப்பர் ஆற்றைக் கடந்து ஸ்மோலென்ஸ்க் நகரை சுற்று வளைக்க ஜெர்மானிய தளபதிகள் திட்டமிட்டனர். அதுவரை தொடர்ந்து பின்வாங்கி வந்த சோவியத் படைகள் ஸ்மோலென்ஸ்க்கில் ஜெர்மானியர்களை எதிர்த்துத் தாக்கின. நான்கு சோவியத் களப் படைப்பிரிவுகள் இத்தாக்குதலில் ஈடுபட்டன. ஜுலை முதல் வாரத்தில் துவங்கிய இத்தாக்குதல் ஜெர்மானிய முன்னேற்றத்தைத் தாமதப்படுத்தியது ஆனால் தடுத்து நிறுத்தவில்லை. வடக்கில் ஹெர்மன் ஹோத் தலைமையிலான 3வது பான்சர் குரூப்பும் தெற்கில் ஹெய்ன்ஸ் குடேரியன் தலைமையிலான 2வது பானசர் குரூப்பும், கிடுக்கியின் இரு கரங்களாக செயல்பட்டு தாக்கும் சோவியத் படைகளை சுற்றி வளைக்க முயன்றன. ஜூலை மாத இறுதிக்குள் சோவியத் தாக்குதல்கள் முறியடிக்கப்பட்டு, ஜெர்மானியப் படைவளையம் இறுகத் தொடங்கியது. ஒரு இறுதி கட்ட தாக்குதல் மூலம் பல சோவியத் படைப்பிரிவுகள் ஜெர்மானியக் கிடுக்கியிலிருந்து தப்பினர். எனினும் ஏறத்தாழ மூன்று லட்சம் சோவியத் வீரர்கள் அவ்வளையத்தில் சிக்கிக் கொண்டு சரணடைந்தனர்.
# விக்கிப்பீடியா:ஆலமரத்தடி/தொகுப்பு71

## நான் செய்யாத தொகுப்பை நான் செய்ததாகக் காட்டுகின்றதே அது எப்படி???!!!!

இங்கே பார்க்கவும். இம்மாற்றத்தை நான் செய்யவில்லை!! ஆனால் இதை நான் அண்மைய மாற்றங்களைக் கண்டபோது தெரியவந்ததால், வியந்து நான் மீளமைத்தேன்! இப்படியும் நிகழுமா என வியப்பு எனக்கு!! அறிந்தவர்கள் விளக்க வேண்டுகின்றேன்.--செல்வா 14:22, 21 பெப்ரவரி 2012 (UTC)
:செல்வா, தவறுதலாக முன்னிலையாக்கும் இணைப்பை அழுத்தியிருந்தால் அவ்வாறு நிகழலாம், சில வேளைகளில் பக்கம் முழுமையாக உலாவியில் தெரிவதற்கு முன்னர் மௌசை அழுத்திவிட்டாலும் இவ்வாறு நேரக்கூடும். இல்லை என உறுதியாகத் தெரிந்தால் உங்கள் கடவுச்சொல்லை உடனே மாற்றிவிடுங்கள். -- சுந்தர் <sup>\பேச்சு</sup> 14:26, 21 பெப்ரவரி 2012 (UTC)
::மிக்க நன்றி சுந்தர். என் கடவுச்சொல்லை மாற்றி இருக்கின்றேன்!--செல்வா 14:55, 21 பெப்ரவரி 2012 (UTC)
என்னுடைய பயனர் பக்கத்தில் இவ்வாறான மாற்றம் ஏன் செய்யப்பட்டது என உங்களிடம் நானும் கேட்க வேண்டுமென்றிருந்தேன். இப்போது விளக்கமளித்து விட்டீர்கள். நன்றிகள்! --மதனாஹரன் 13:31, 22 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு71

## விக்கிப்பீடியா:இடைமுகப்பு_மொழிபெயர்ப்பு சீர்மைத் திட்டம்

கருத்துக்களையும் பங்களிப்புகளும் வரவேற்க்கிறேன்.நன்றி ஸ்ரீகாந்த் 19:13, 22 பெப்ரவரி 2012 (UTC)
:வணக்கம் ஸ்ரீகாந்த் நான் தமிழ் விக்கியில் பங்களிக்க துவங்கும் முன்னரே translatewiki.net ல் மொழிபெயர்க்க துவங்கிவிட்டேன். அதனால் சில மொழிபெயர்ப்புகளுக்கு சரியான (த. விக்கியில் உபயோகப்படுத்தும்) வார்த்தைகளை உபயோகப்படுத்தியிருக்க மாட்டேன்.. அவற்றையெல்லாம் எவ்வாறு சரிபார்ப்பது.. இப்போதும் அவ்வப்போது மொழிபெயர்த்து வருகிறேன். translatewiki.netல் தாங்கள் என்ன செய்ய வேண்டும் என்று கூறினால் என்னால் இயன்றவரை செய்து தருகிறேன்.நன்றி--shanmugam 09:44, 23 பெப்ரவரி 2012 (UTC)
:: சண்முகம், விக்கிப்பீடியா வாசனையில்லாமல் மீடியாவிக்கி மொழிபெயர்ப்பது தப்பில்லை(சொல்லப்போனால் சரியாக செய்திருந்தால் கூடுதல் நன்மையே), ஆனால் செய்யப்படும் மொழிபெயர்ப்புகள் இடைமுகத்தில் எங்கு வரும் என்றறிந்து தமிழ் சொற்களை எழுத்துப்பிழையின்றி மொழிபெயர்த்தால் சிக்கலில்லை. எவ்வாறு இருப்பினும் இத்திட்டத்தினபோது அனைத்து செய்திகளையும் அனைவரும் சரிபார்க்கலாம். விரைவில் ஒரு கூகிள் ஆவணம் ஒன்றை பகிர்கிறேன், அதில் உங்களால் ஆன பங்களிப்புகளை செய்யுங்கள். நன்றி. ஸ்ரீகாந்த் 19:40, 23 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு71

## விக்கிப்பீடியா:விக்கித் திட்டம் மருத்துவம்

மேலே Shiju Alex (WMF) ஆல் குறிப்பிடப்பட்ட திட்டத்தை கருத்தில் கொண்டு செயற்பட விக்கிப்பீடியா:விக்கித் திட்டம் மருத்துவம் தேவையானது. இதுவரையில் மருத்துவம் விக்கிப்பீடியா:விக்கித் திட்டம் உயிரியல் மற்றும் விக்கிப்பீடியா:விக்கித் திட்டம் நலவியல் ஆகியவற்றின் ஒரு கூறாகவே இருந்து வந்துள்ளது. ஆங்கில விக்கியைப் போன்று மருத்துவத் திட்டத்தையும் புறம்பாகக் கையாளுதல் இன்றியமையாதது எனக் கருதுகிறேன். இத்திட்டம் தொடங்கிய பிற்பாடு மொழிபெயர்ப்புத் திட்டப் பக்கம் விக்கிப்பீடியா:விக்கித் திட்டம் மருத்துவம்/மொழிபெயர்ப்புச் சிறப்புப் பணிப்பிரிவு உருவாக்கல் தேவை என்பதால் இதற்குரிய பக்கங்களை உருவாக்க அனுமதி கோருகின்றேன். இது தேவை இல்லை, உயிரியலின்/நலவியலின் கீழேயே இதனைக் கொண்டு நடத்தலாம் எனும் பட்சத்தில் குறிப்பிட வேண்டுகின்றேன்.--செந்தி<small><sup><font color="red" size="">--ஃ உரையாடுக ஃ--</font></sup></small> 09:29, 25 பெப்ரவரி 2012 (UTC)
::செந்தி, "உருவாக்க அனுமதி" எல்லாம் ஏதும் தேவை இல்லை. வேண்டிய திட்டப் பக்கங்களை நீங்களே தொடங்கலாம். நானும் உங்களுடன் இணைந்து என்னால் ஆன உதவிகளைச் செய்கின்றேன். மருத்துவம் ஒரு மாபெரும் கடல். அதற்கு வலைவாசல், அதற்குள் வலை வாசல் என்று செய்ய ஆயிரம் உள்ளன. கட்டாயம் தேவை!! இத் திட்டத்தை ஒட்டி, இதையே ஓர் உந்துகோலாகக் கொண்டு, நாம் இத்துறையை விரிவு படுத்துவது மிகவும் நல்ல. உடல்நலம் உளநலம் இரண்டையும் கருத்தில் கொள்வோம். "பின்னர்" விலங்குகளின் உடல்நல, உள நலங்களையும் கொள்வோம். நீங்களும், கார்த்தியும், நந்தகுமாரும், கலையும் சேர்ந்து முதலணியயகக் கொண்டு தொடங்குங்கள். நானும் சேர்கின்றேன்--செல்வா 13:47, 25 பெப்ரவரி 2012 (UTC)
:: நிச்சியமாகத் தொடங்கலாம். அவசியமானது. நன்றி. --Natkeeran 14:16, 25 பெப்ரவரி 2012 (UTC)
::: மிக முக்கியமான துறை. பெருமளவு உள்ளடக்கங்களைச் சேர்க்கவேண்டிய தேவை உள்ளது. இதற்கு ஒரு விக்கித்திட்டம் தொடங்குவது உதவியாக இருக்கும். தொடங்குங்கள். -- மயூரநாதன் 17:19, 25 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு71

## எது சரி?

கீழ்காண்பனவற்றில் 'எது சரி' என்பதனை நாம் முடிவு செய்தல் நலம். ஏனெனில் விக்கியின் பல்வேறு தளங்களில் பல்வேறு விதமாக எழுதப்பட்டுள்ளது. விடை கிடைத்தால்
வாய்ப்பு கிடைக்கும்போது திருத்தங்கள் செய்யலாம்.
- மக்கள் தொகை (உதாரணம்:மக்கள் தொகை எனும் கட்டுரை)
- மக்கள்தொகை (உதாரணம்:மக்கள்தொகை அடர்த்தி அடிப்படையில் நாடுகளின் பட்டியல் எனும் கட்டுரை)
- மக்கட்தொகை (உதாரணம்:உணா மாவட்டம் எனும் கட்டுரை)
--மா. செல்வசிவகுருநாதன் 05:29, 27 பெப்ரவரி 2012 (UTC)  
: எனது அறிவுக்குத் தெரிந்த வரையில் இவை அனைத்துமே தவறு தான். மக்கட்டொகை என்பதே சரி. எனினும் இங்கு பொருட்பிழை இல்லாததால் 'மக்கட்தொகை' என்பதை மாற்றத் தேவையில்லை என எண்ணுகின்றேன். மக்கள்தொகை (இடைவெளி இல்லாமல்) என்பதை நீக்குவது அவசியம். 'மக்கள் தொகை' இருக்கும் இடத்தைப் பொறுத்து அனுமதிக்கலாம். விக்கியில் உள்ள தமிழறிஞர்களின் கருத்தை அறிவது நலம். --சிவகோசரன் 06:12, 27 பெப்ரவரி 2012 (UTC)  
: தேவையான விவாதமே. அவர்கட்கு என்பது அவர்களுக்கு எனவும் நாட்கள் என்பதை நாள்கள் எனவும் சில இடங்களில் வழங்கப்படுகின்றது. மொழி மக்களை இலகுவாக புரிதலுக்குள்ளாக்க வேண்டும் என்பது முக்கியமான அடிப்படை. விக்கிப்பயன்பாட்டுக்கு மட்டுமன்றி பொதுவில் இதுபற்றிய முழுமையான விளக்கத்தை யாரும் தந்தால் பயனுடையதாயிருக்கும்.--சஞ்சீவி சிவகுமார் 07:00, 27 பெப்ரவரி 2012 (UTC)  
மக்கட்தொகை, மக்கள் தொகை என்பவற்றைப் பயன்படுத்துவதே நல்லது. மக்கள்தொகை என்பதை மக்கள் தொகை அல்லது மக்கட்தொகை என மாற்ற வேண்டும். --மதனாஹரன் 13:11, 27 பெப்ரவரி 2012 (UTC)
::மதன் சொன்னவை சரி. *மக்கள் தொகை* என்று பிரித்து (இடம் விட்டு) எழுதுவதும், *மக்கட்டொகை* என்று சேர்த்து எழுதுவதும் சரி, ஆனால் மக்கட்தொகை என்று நிலைமொழியில் (முன் நிற்கும் சொல் - இங்கே "மக்கள்") மட்டும் மக்கட் என்று புணர்ச்சி விதிப்படி மாற்றியும், வருமொழி ஆகிய "தொகை" என்பதை அப்படியே (டொகை என்று முழுதும் இணக்கமாக வரவேண்டும் என்று இலக்கணவிதி உரைப்பது போல் மாற்றாமல்) *மக்கட்தொகை* என்று எழுதுகின்றார்கள் இக்காலத்தில். இது புது வழக்கு. **மக்கள் தொகை, மக்கட்டொகை** ஆகிய இரண்டும் சரி என்பதில் ஐயம் இல்லை. மக்கட்தொகை என்பதையும் இலக்கணம் சார்ந்த புது வழக்கென்று கொள்ளலாம்.--செல்வா (பேச்சு) 14:54, 5 மார்ச் 2012 (UTC)  
கருத்தினைப் பகிர்ந்து, தெளிவுபடுத்திய அனைவருக்கும் நன்றி! 'மக்கள்தொகை' என எங்காவது எழுதப்பட்டிருந்தால்....அதனை **மக்கள் தொகை** என மாற்றி விடுகிறேன். --மா. செல்வசிவகுருநாதன் (பேச்சு) 12:04, 6 மார்ச் 2012 (UTC)
::செல்வசிவகுருநாதன், தமிழறிஞர் முன்னாள் சென்னைப் பல்கலைக்கழகத் துணைவேந்தர் முனைவர் பொற்கோ அவர்கள் எழுதிய "*தமிழில் நாமும் தவறில்லாமல் எழுதலாம்*" என்னும் சிறிய நூலில், பக்கம் 57 இல் 9.1 என்னும் பகுதியில் விதி-57 என்பதாகக் கூறியுள்ளார். "*லகர ளகர ஈற்றுப் பெயர்களும் வருமொழியில் வல்லினத்தைக் கொண்ட பெயர்களும் சேர்ந்து அமைந்த தொகைகளில் , இன்றைய செந்தமிழில் சந்தி மாற்றம் நிகழ்வதில்லை* " என்று கூறி அதற்கு எடுத்துக்கட்டாக "அறிவியல் தமிழ், மக்கள்தொகை" ஆகிய இரண்டையுமே கொடுத்துள்ளார். அறிவியற்றமிழ் என்றும் மக்கட்டொகை என்றும் இன்றைய தமிழில் எழுதுவதில்லை என்கிறார். "மக்கட்தொகை என்று சிலர் எழுதக் காண்கிறோம். இதை இன்றைய அறிஞர்கள் சரியென்று ஏற்கமாட்டார்கள்" என்றே கூறுகின்றார்!! (இலங்கையில் இப்படி எழுதும் வழக்கம் இன்றும் உண்டு என்று நினைக்கின்றேன்) --செல்வா (பேச்சு) 15:35, 6 மார்ச் 2012 (UTC)  
ஆம். கல்வியியற் துறை என்பது போன்று எழுதப்படுவதுண்டு. --மதனாஹரன் (பேச்சு) 10:56, 8 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## பதிவேற்றக் கருவி error

When i try to upload files (Ex: Ordinary Conch - Archaeological Museum, Jaffna.JPG), I received the following message.
*There is another file already on the site with the same content.*
--Anton 17:43, 28 பெப்ரவரி 2012 (UTC)
:Anton, did you try uploading with a different name ? --செல்வா 17:45, 28 பெப்ரவரி 2012 (UTC)
''No, I use same name. It works now after renaming the files. Thanks! --Anton 17:51, 28 பெப்ரவரி 2012 (UTC)  
The error remains in uploading progress. I tried to upload a file (Chithambara_College,_Valvettithurai.JPG) and received the error message - [api-error-internal_api_error_UploadStashFileNotFoundException]
However, I checked with ‘my uploads’ in Wikimedia and I found the file was successfully uploaded. --Anton 00:59, 29 பெப்ரவரி 2012 (UTC)
:சுட்டிக்காட்டிதற்கு நன்றி அன்டன். மீடியாவிக்கி நிரலாளர்களுக்கு தெரியப்படுத்திவிடுகிறேன்.--சோடாபாட்டில்<sup>உரையாடுக</sup> 04:30, 29 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு71

## தமிழில் உள்ள அறிவியல் பயன்பாட்டு அறிவியல் நூல்கள்

1. 20-ஆம் நூற்றாண்டில் தமிழில் வெளி வந்துள்ள மருத்துவநூல்கள் ஏறத்தாழ 150 நூல்கள் இருக்கலாம். எல்லா வகையான மருத்துவ நூல்களும் எனில் இவ்வெண்ணிக்கை 3199 என்று கன்னிமரா நூலகம் காட்டுகின்றது இதனைத் தீர ஆயவில்லை).
1. கன்னிமரா நூலகம் காட்டும் துறைவாரியாகத் தமிழ் நூல்கள்
1. மருத்துவம் 3199
1. வேதியியல் 254
1. இயற்பியல் 308
1. கணிதம் 437
1. உயிரியல் 201
1. பொறியியல் 1066
1. வேளாண்மை 347  
தமிழில் களஞ்சியங்களில் வெளிவந்துள்ள *மருத்துவக் கட்டுரைகள் மட்டும்* ஏறத்தாழ 2,000 கட்டுரைகள் ஆகும். அறிவியல்-பயன்பாட்டு அறிவியல் நூல்கள் ஏறத்தாழ 5812 உம், இவை தவிர 12-தொகுதிகள் மருத்துவக் கலைக்களஞ்சியமும் வெளிவந்துள்ளன. அறிவியல் சார்ந்த எல்லா கட்டுரைகளையும் சேர்த்தால் 30,000-ஐத் தாண்டும் (குத்து மதிப்பாக, வெளியான சில கலைக்களஞ்சியகளை மட்டும் கருத்தில் கொண்டு சொன்னால்).  
--செல்வா (பேச்சு) 04:47, 1 மார்ச் 2012 (UTC)--செல்வா (பேச்சு) 14:01, 1 மார்ச் 2012 (UTC)  
: செல்வா, உங்கள் குறிப்பு தந்த ஆர்வத்தால் கன்னிமரா நூலகத்தின் நூல் விபரப்பட்டியலில் நூலகவியல் எனும் துறை தொடர்பில் மேலோட்டமாகத் தேடினேன். 49 நூல்களை அடையாளங் காண முடிந்தது. அந்தப்பட்டியலில் இல்லாத 7 நூல்களை இவ்வாண்டு சென்னை புத்தகக் கண்காட்சியில் கண்டடைந்தேன். மேலும் ஈழத்து நூல்கள் கன்னிமாராவில் அதிகம் இல்லை. இத்தகவல்களைக் கருத்திற்கொண்டால் துறைசார் நூல்களின் எண்ணிக்கை குறைந்தது 20% ஆல் அதிகம் இருக்கும் எனலாம். இரு மடங்குகூட இருக்கலாம். இவற்றில் நம்பகமான நூல்கள் எவ்வளவு என்பது இன்னொரு தளத்தில் கவனிக்க வேண்டிய விடயமாகிறது. நன்றி. கோபி (பேச்சு) 15:18, 1 மார்ச் 2012 (UTC)
::நன்றி கோபி, 20-ஆம் நூற்றாண்டில் தமிழில் வெளி வந்துள்ள மருத்துவநூல்கள் என்னும் பக்கத்தில் உள்ள நூல்களில் 90% ஏறத்தாழ பல்கலைக்கழகத் தரத்தில் இருப்பவை. அதில் இலங்கையைச் சேர்ந்த திரு. சின்னத்தம்பி அவர்களின் நூல்களும் உள்ளன. தஞ்சை தமிழ்ப்பல்கலைகழகத்தின் 34-தொகுதி அறிவியல்-வாழ்வியல் கலைக்களஞ்சியத்தில் உள்ளவையும் உயர்தரம் உடையவை. தரம் என்பதை வளர்முகமாக அணுகி, ஒழுக்கம், சீர்மையில் அக்கறை கொண்டு, கருத்துகளை ஆழப்படுத்தியும் படிப்படியாக வளர்த்தெடுத்தால் கட்டாயம் எட்டலாம். --செல்வா (பேச்சு) 15:36, 1 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு71

## வலைவாசல்:ஊடகப்_போட்டி நிறைவுற்றது

### உதவி:அவ்வூடகங்களை மேம்படுத்த கூட்டுமுயற்சி தேவை

- இம் முதல்முயற்சி, இனிது நடக்க, இயங்கியவர்களுக்கு, என்சிரம் தாழ்ந்த வணக்கங்கள். மிக்க நன்றி.
- இந்த நிகழ்படம், காமென்சின் முதற்பக்கத்தில் காட்சிப்படுத்தப்பட்டது.இன்னும் பல சிறப்பாக உள்ளது.
- வேடிக்கைப் பார்க்க சென்ற என்னை, வேலை செய்யுமாறு, அவ்வூடகங்கள் தூண்டின.  
நீங்களும் **வருக! மேம்படுத்துக!!**
1. **பெயரிடல்**:இம்முயற்சியில் பதிவேறிய கோப்புகளில் பல, பொருத்தமற்ற பெயர்களுடன் பதிவேறியுள்ளது. <small>(இப்படி : நிழற்படக்கருவியிடும் எண்கள், பதிவேற்றிய நபரின் பெயரில், தமிழ் சொத்து34...).</small> சில கோப்புகளை இங்கு காணலாம்.
1. **பகுப்பாக்கம்**:உரிய பகுப்புகளை இட வேண்டும்.
1. **ஊடக வர்ணனை:** ஊடகத்தினை கண்டு உரிய வர்ணனையை இணைத்தால், பிறமொழியினரும் பயன்படுத்த ஏதுவாகும்.
மேலதிக உதவிக்கு எனது உரையாடற் பக்கத்தினை அணுகவும்.
:தகவலுழவன், முதற்பக்கத்தில் காட்சிப்படுத்தப்பட்ட செய்தியைப் பகிர்ந்தமைக்கு நன்றி. ஆம் நாம் எளிதாக துப்புரவு செய்ய நிறைய இருக்கு. இந்த ஆவணத்தில் விவரங்களை சேகரித்து வருகிறேன். கூடிய விரைவில் நானும் இம்முயற்சியில் ஈடுபடுகிறேன். ஸ்ரீகாந்த் (பேச்சு) 08:03, 8 மார்ச் 2012 (UTC)  
::கூகுள் ஆவணம் கண்டேன்.நீங்கள் தமிழில் தட்டுவது, பார்ப்பதற்கு மகிழ்ச்சியாக இருக்கிறது.தொடர்க உமது விக்கி பங்களிப்புகள். முடிந்தவரை உங்களுடன் இணைகிறேன்.வணக்கம்